باش ناظیر عدالت و اینکیشاف پارتیسی‌نین تورکیه بؤیوک میللت مجلیسینده کی قروپ ایجلاسیندا گوندمی دیرلندیردی.
باش ناظیر بینالی ییلدیریم 15 ژوئیه چئوریلیشه جهد ائدن فتح الله چی ترور تشکیلاتی پارالل دؤولت یاپیلانماسینا (فتو/پ.ی.د) قوجاق آچان آوروپا اتفاقی‌نین تورکیه‌یه خبردارلیق ائده‌بیله‌مه‌یه‌جگینی سؤیله‌ دی.
باش ناظیر تروریستلره قوجاق آچان آوروپا بیرلیگینه سرت رئاکسیا گؤستره‌رک دئدی کی، فتو-یا قوجاق آچان‌لار ترور تشکیلاتی پ.ک.ک-نین قولدورباشی‌سی‌‌نین شکیل‌لرینی آسان‌لار تورکیه‌یه خبردارلیق ائده بیلمزلر. آوروپا اتفاقی تروریستلرین آغزی ایله دانیشماسین. ترور قروپلاشما‌لاری و اونلارین سیاسی داوامی اولان‌لارا دستک‌دن ال چکسین‌لر .
تورکیه حاقیندا بوگون‌لرده آوروپا بیرلیگی چئوره‌لرینده بیر سیرا منفی آچیقلاما‌لارین داوام ائتدیگینی وورغولایان باش ناظیر ییل‌دیریم قئید ائتدی کی،آوروپاداکی دوست‌لاریمیز 15 ژوئیه ده کی خاین چئوریلیش جهدی قارشی‌سیندا گؤزلدیگیمیز مؤوقعی اورتایا قویمادی‌لار. آوروپا بیرلیگی-نین تورکیه ایله می یوخسا تورکیه‌نین دوشمن‌لری ایله می یولا داوام ائدجگینه قرار وئرمه‌سی لازیم‌دیر. بو اؤلکه نه آوروپا نه ده باشقا بیر میللت‌دن، اؤلکه‌دن تعلیمات آلماز. بیزیم تعلیمات آلاجاغیمیز یگانه منبعیمیز عزیز میللتیمیزدیر.
